# Bavnehøj Kirke

### Fra Wikipedia, den frie encyklopædi

Bavnehøj Kirke
Bavnehøj Kirke Klik for at forstørre
Bygget | 1977
Stift | Københavns Stift
Provsti | Vesterbro Provsti
Pastorat | Enghave Pastorat
Sogn | Enghave Sogn
Kommune | Københavns Kommune
Websted | www.enghave-sogn.dk

Bavnehøj Kirke er en af de to kirker i Enghave Sogn. Den er bygget 1977 ved arkitekt Holger Jensen, som erstatning for en midlertidig kirke indrettet 1948 i en træbarak.

## [redigér] Bygningshistorie

Der blev udarbejdet et projekt til en ny kirkebygning, men det stødte på vanskeligheder, idet planerne for udbygning af området blev ændret. I stedet blev der udarbejdet et nyt projekt med en meget lille kirkebygning. Holger Jensen er blevet kaldt de små kirkers arkitekt, og dette passer i særlig grad, når det drejer sig om Bavnehøj Kirke.

Kirken er dog siden blevet udvidet, med en lille sidefløj med køkken og kapel. Der er i forlængelse af kirkerummet to små menighedslokaler, som ved en foldevæg kan slås sammen. Der er også en foldevæg ind til kirkerummet, således at dette også kan udvides.

## [redigér] Inventar

Altertavlen i Bavnehøj Kirke

Fra begyndelsen var alterbilledet en enkel trækonstruktion med kors og sol som symbol på død og opstandelse. I forbindelse med ombygningen blev alterpartiet ændret og der blev anskaffet et alterbillede, som forestiller Bebudelsen. Det er malet af kunstneren Nina Kleivan.

Den oprindelige alterudsmykning er nu ophængt i kapellet.

Alter, døbefont og prædikestol er udført i lyst træ.

Alter | Alterforhæng med Ichthys | Døbefont | Symbol på prædikestolsforhæng

## [redigér] Henvisning

- Viggo Jensen: Arkitekt Holger Jensens kirker, 2005, ISBN 87-7851-196-8

Se også galleriet »Bavnehøj Kirke« i Wikimedia Commons
Hentet fra "http://da.wikipedia.org../../../b/a/v/Bavneh%C3%B8j_Kirke_e45c.html"

Kategorier: Kirker i Københavns Stift | Kirker i Københavns Amt | Kongens Enghave | Holger Jensen

##### Views

- Artikel
- Diskussion
- Nuværende version

##### Søg